***Proiect***

|  |  |  |
| --- | --- | --- |
| **STEMA DE STAT_RM** | **REPUBLICA MOLDOVA****RAIONUL ȘTEFAN VODĂ****CONSILIUL RAIONAL ȘTEFAN VODĂ** | **Stema raionului Stefan Voda** |

MD–4201, or. Ştefan Vodă, str. Libertăţii, nr. 1, tel. (242) 226-50, tel/fax (242) 234-10,

e-mail: consiliul.raional-stefan-voda@apl.gov.md, web: [www.stefan-voda.md](http://www.stefan-voda.md)

**DECIZIE nr. 4/3**

**din 18 iulie 2025**

**Cu privire la parteneriatul în cadrul proiectului transfrontalier**

**Program INTERREG VI-a NEXT România- Republica Moldova**

 În scopul realizăriiStrategiei de dezvoltare durabilă a raionului Ștefan Vodă pentru anii 2025-2030, aprobată prin Decizia nr. 2/4 din 31.03.2025, Direcția strategică 5 Eficientizarea serviciilor administrației publice locale, inclusiv prin intermediul soluțiilor inteligente (SMART), Obiectivului specific 1 Îmbunătățirea eficienței guvernării locale prin intermediul soluțiilor inteligente;

 în temeiul apelului de proiect în cadrul Programului INTERREG VI-a NEXT România-Republica Moldova, al 2-lea apel de propuneri pentru proiecte la scară mică și prevederile Ghidului pentru solicitanți INTERREG VI-a NEXT România-Republica Moldova, aprobat de Comisia Europeană prin Decizia nr. 8932 la 30.11.2022;

 în conformitate cu art. 3, lit. i), art. 4 alin. (2) lit. f), alin. (3) din Legea privind descentralizarea administrativă nr. 435/2006; art. 7, art. 32, lit. g) din Legea privind finanțele publice locale nr. 397/2003; Regulamentul cu privire la implementarea programelor de cooperare transfrontalieră, transnațională și interregională, finanțate de Uniunea Europeană, aprobat prin Hotărârea Guvernului nr. 576/2017;

 în baza art. 43 alin. (1) lit. t), alin. (2), art. 46 din Legea nr. 436/2006 privind administrația publică locală, **Consiliul raional Ștefan Vodă DECIDE:**

 **1.** Se permite depunerea în parteneriat cu Primăria Municipiului Tecuci, județul Galați, România, a proiectului „ IDEA-CENTER- Parteneriat pentru viitor în Regiunea Transfrontalieră România-Republica Moldova“/ „ IDEA-CENTER- Partnership for the future in the Romania-Republic of Moldova Cross-Border Region“ în cadrul Programului INTERREG VI-a NEXT România-Republica Moldova, Prioritate 3: Cooperare transfrontalieră, Obiectivul specific 3.1. Consolidarea unei administrații publice eficiente prin promovarea cooperării juridice și administrative și a cooperării între cetățeni, actorii societății civile și instituții, în special, în vederea rezolvării obstacolelor juridice, de capacitate și a altor obstacole din regiunea de frontieră;

 **2.** Se aprobă valoarea totală a proiectului în sumă de \_\_\_\_\_\_\_\_\_\_\_\_\_\_\_\_\_EURO (MDL), din care Consiliul raional Ștefan Vodă va gestiona suma de \_\_\_\_\_\_\_\_\_\_\_\_\_\_\_ EURO(MDL), în calitate de partener.

 **3.** Se acceptă cofinanțarea de 10% din partea Consiliului raional Ștefan Vodă în calitate de partener la cheltuielile totale ale proiectului, respectiv suma de \_\_\_\_\_\_\_\_\_\_\_\_\_\_\_\_EURO(MDL), cât și a altor tipuri de cheltuieli ce pot apărea pe durata implementării proiectului.

 **4.** Se împuternicește Președintele raionului Ștefan Vodă, dna Olga LUCHIAN să desemneze echipa de proiect, să semneze acordul de parteneriat, cererea și contractul de finanțare, cât și orice alte documente necesare în vederea depunerii, contractării și implementării proiectului.

 **5**. Controlul executării prezentei decizii se atribuie Președintelui raionului Ștefan Vodă, dnei Olga LUCHIAN.

 **6.** Prezenta decizie poate fi contestată cu cerere de chemare în judecată la Judecătoria Căușeni, sediul Ștefan Vodă, cu sediul în or. Ștefan Vodă, str.Grigore Vieru, 6, în termen de 30 de zile din data publicării, potrivit prevederilor Codului administrativ al Republicii Moldova nr. 116/2018.

 **7.** Prezenta decizie se plasează în Registrul de stat al actelor locale (actelocale.gov.md), se publică pe pagina web a Consiliului raional Ștefan Vodă ([www.stefan-voda.md](http://www.stefan-voda.md)), platforma JEMS, și se aduce la cunoștință Președintelui raionului Ștefan Vodă, Primăriei Municipiului Tecuci, județul Galați, România.

**Preşedintele şedinţei**

 *Contrasemnează:*

**Secretarul interimar al Consiliului raional Cristina VREMERE**